अमेरिकी प्रतिनिधि सभा में ऋण सीमा विधेयक मंजूर  
अमेरिकी प्रतिनिधि सभा ने व्यापक ऋण चूक टालने के लिए बजट नियंत्रण विधेयक को मंजूरी प्रदान कर दी है।
अमेरिकी प्रतिनिधि सभा ने व्यापक ऋण चूक टालने के लिए बजट नियंत्रण विधेयक को मंजूरी प्रदान कर दी है। उसके पक्ष में 269 और विपक्ष में 161 मत पड़े।  रिपब्लिकन और डेमोक्रेट दलों के बीच सहमति बनने के बाद प्रतिनिधि सभा में इस विधेयक को पारित कर दिया गया। विधेयक को कल सीनेट में पेश किया जाएगा और वहां पारित होने के बाद इसे अमेरिकी राष्ट्रपति के पास मंजूरी के लिए भेजा जाएगा।  इस विधेयक में 14,300 अरब डॉलर की ऋण सीमा बढ़ाने और अगले दस साल में राजकोषीय घाटे में 2,400 अरब डालर की कमी लाने का प्रस्ताव है।  रिपब्लिकन सांसद जोए बार्टन ने कहा, यह विधेयक एक अच्छा कदम है, लेकिन यह अमेरिकी व्यापार के तरीके में मौलिक बदलाव के लिए महज पहला कदम है। यह बजट को संतुलित नहीं करता, बल्कि खर्च बढ़ाने में मुश्किलें पैदा करता रहेगा।